# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/17-01/05

URBROJ: 2137-33-01-18-2

Sokolovac, 04.10.2018.

*Z A P I S N I K*

sa ***1. sjednice Vijeća roditelja*** Osnovne škole Sokolovac održane dana 04. listopada 2018. godine u 16,30 sati u prostoriji škole, učionica prirode, biologije i kemije.

Prvu sjednicu Vijeća roditelja sazvao je i sjednici predsjedava do izbora predsjednika Vijeća roditelja ravnatelj škole Saša Korkut.

Sjednici prisustvuje 13 članova Vijeća roditelja:

Dijana Matijašić, predstavnica 1.r., Anita Žerjav, predstavnica 2.r., Dragica Toplak, predstavnica 3.r, Slađana Vincek, predstavnica 5.r, Martina Klipić, predstavnica 6.a, Sanja Savić, predstavnica 6.b r, Nataša Horvat, predstavnica 7.b r, Blaženka Kos, predstavnica 8.a r, Marina Bugarin Knežević, predstavnica PŠ Srijem, Tatjana Risek, predstavnica PŠ Srijem, Duška Cvrtila, predstavnica PŠ Velika Mučna, Milan Podravac, predstavnik PŠ Velika Mučna, Martina Križek, predstavnica PŠ Mala Mučna.

Sjednici nisu prisustvovali:

Mirko Vojvodić, predstavnik 4.r, Iva Miličević, predstavnica 7.a, Marina Mar, predstavnica 8.b r, Biljana Ban, predstavnica PŠ Velika Mučna, opravdala izostanak i Valentina Vincek predstavnica PŠ Veliki Botinovac, opravdala izostanak.

Ravnatelj škole konstatira da sjednici prisustvuje potrebna većina članova, prisutno je 13 od 18 članova izabranih u Vijeće roditelja za školsku godinu 2018./2019.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Izbor predsjednika i zamjenika predsjednika Vijeća roditelja za školsku godinu 2018./2019.;
2. Predstavljanje Školskog kurikuluma Osnovne škole Sokolovac za školsku godinu 2017./2018. i rasprava;
3. Izvješće o realizaciji Godišnjeg plana i programa rada škole za školsku godinu 2017./2018.;
4. Predstavljanje Godišnjeg plana i programa rada Osnovne škole Sokolovac za školsku godinu 2018./2019. i rasprava;
5. Aktualna pitanja vezana uz početak školske godine;
6. Razno.

ZAPISNIČAR : PREDSJEDNICAVIJEĆA RODITELJA:

Marijana Razman Nataša Horvat

Budući da nije bilo drugih prijedloga ni primjedbi ravnatelj daje na usvajanje predloženi dnevni red.

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Izbor predsjednika i zamjenika predsjednika Vijeća roditelja za školsku godinu 2018./2019. ravnatelj obrazlaže da je bi Vijeće roditelja trebalo izabrati predsjednika i zamjenika predsjednika Vijeća roditelja.

Članovi Vijeća roditelja predlažu Natašu Horvat za predsjednicu Vijeća roditelja.

Nataša Horvat prihvaća kandidaturu. Ravnatelj škole daje prijedlog na glasovanje.

Vijeće roditelja jednoglasno donosi

**O D L U K U**

Nataša Horvat izabrana je za predsjednicu Vijeća roditelja Osnovne škole Sokolovac

Predsjedavanje sjednicom Vijeća roditelja preuzima izabrana predsjednica Vijeća roditelja Nataša Horvat (dalje u tekstu:Predsjednica vijeća roditelja).

Predsjednica Vijeća roditelja obrazlaže da bi Vijeće roditelja trebalo predložiti i izabrati zamjenika predsjednika Vijeća roditelja.

Za zamjenika predsjednika Vijeća roditelja predložena je Sanja Savić koja prihvaća kandidaturu.

Budući da nema drugih prijedloga, Predsjednica vijeća roditelja daje prijedlog na glasovanje.

Vijeće roditelja jednoglasno donosi

**O D L U K U**

Sanja Savić izabrana je za zamjenicu predsjednika Vijeća roditelja Osnovne škole Sokolovac.

**Točka 2.**

Pod točkom 2. Predstavljanje Školskog kurikuluma Osnovne škole Sokolovac za školsku godinu 2018./2019. i rasprava predsjednica Vijeća roditelja daje riječ ravnatelju koji objašnjava da u skladu s odredbama Zakona o odgoju i obrazovanju u osnovnoj i srednjoj školi, na sjednici Učiteljskog vijeća održanoj dana 02.10.2018. godine usvojen je prijedlog Školskog kurikuluma Osnovne škole Sokolovac za školsku godinu 2018./2019., a sada bi Vijeće roditelja trebalo dati mišljenje o prijedlogu kojeg onda na svojoj sjednici donosi Školski odbor.

Školski kurikulum mora se donijeti do 07. listopada tekuće školske godine i objaviti na mrežnoj stranici škole.

Ravnatelj škole je održao prisutnima detaljnu prezentaciju prijedloga Školskog kurikuluma.

Otvara se rasprava o prezentiranom prijedlogu.

Kako nije bilo daljnjih pitanja, primjedbi, ni prijedloga ravnatelj predlaže Vijeću roditelja da dade svoje mišljenje na prijedlog Školskog kurikuluma Osnovne škole Sokolovac za školsku godinu 2018./2019.

ZAPISNIČAR : PREDSJEDNICAVIJEĆA RODITELJA:

Marijana Razman Nataša Horvat

Predsjednica vijeća roditelja daje prijedlog na glasovanje.

Vijeće roditelja Osnovne škole Sokolovac jednoglasno daje

**POZITIVNO MIŠLJENE**

na prijedlog Školskog kurikuluma Osnovne škole Sokolovac za školsku godinu 2018./2019.

**Točka 3.**

Pod točkom 3. Izvješće o realizaciji Godišnjeg plana i programa rada škole za školsku godinu 2017./2018. Predsjednica vijeća roditelja daje ravnatelju riječ koji uvodno obrazlaže da je Godišnji plan i program rada Osnovne škole Sokolovac realiziran prema planiranom, tokom godine su redovno rađene izmjene i dopune dokumenta ovisno o promjenama u broju učenika ili promjenama kod djelatnika. Detaljno prezentira izvješće o realizaciji.

Vijeće roditelja jednoglasno usvaja ravnateljevo Izvješće o realizaciji Godišnjeg plana i programa rada škole za školsku godinu 2017./2018.

**Točka 4.**

Pod točkom 4. Predstavljanje Godišnjeg plana i programa rada Osnovne škole Sokolovac za školsku godinu 2018./2019. i rasprava Predsjednica vijeća roditelja daje riječ ravnatelju koji prezentira prisutnima prijedlog Godišnjeg plana i programa rada OŠ Sokolovac za školsku godinu 2018./2019..

Nakon prezentacije otvara se rasprava.

Kako nije bilo pitanja, primjedbi, ni prijedloga Predsjednik Vijeća roditelja predlaže Vijeću roditelja da dade svoje mišljenje na ravnateljev prijedlog Godišnjeg plana i programa rada Osnovne škole Sokolovac za školsku godinu 2018./2019.

Vijeće roditelja Osnovne škole Sokolovac jednoglasno daje

**POZITIVNO MIŠLJENJE**

na prijedlog Godišnjeg plana i program rada Osnovne škole Sokolovac za školsku godinu 2018./2019.

**Točka 5.**

Pod točkom 4. Aktualna pitanja vezana uz početak školske godine predsjednica Vijeća roditelja daje riječ ravnatelju koji informira prisutne da je došlo je do promjene učitelja na radnim mjestima, vratila se na rad učiteljica hrvatskog jezika Leila Zainul i učiteljica povijesti Indira Patljak . pPrirodu i bilogiju učenicima će predavat Ivana Hanžeković zbog odlaska učiteljice prirode Marije Krušelj.

U razrednoj nastavi u matičnu školu je došla učiteljica Silvija Jelovčan, a na njeno mjesto u PŠ Srijem Djurdjica Holiček.

Projekt besplatne prehrane i ove godine ide pod nazivom „Svi u školi, svi pri stolu“ nositelj projekta je Koprivničko-križevačka županija.

Jelovnik će se i dalje objavljivati na webu zadnji tjedan u mjesecu za slijedeći mjesec.

ZAPISNIČAR : PREDSJEDNICAVIJEĆA RODITELJA:

Marijana Razman Nataša Horvat

Na Internet stranici škole i oglasnoj ploči je objavljen raspored učitelja po danima za davanje informacija roditeljima, te ravnatelj poziva roditelje da informiraju ostale na više dolazaka na informacije kod predmetnih učitelja.

Ravnatelj je najavio nekoliko najvažnijih aktivnosti učenika za koje će roditelji dobiti detaljnije informacije preko razrednika.

**Točka 6.**

Pod točkom 6. Razno predsjednica Vijeća roditelja daje riječ roditeljima koji ponovo podsjećaju na sada manji problem kašnjenja školskog autobusa, roditelji predlažu da se škola prijavljuje na europske fondove radi povlačenja novčanih sredstava.

Kako nije bilo daljnjih pitanja ni prijedloga, ravnatelj se zahvalio svima prisutnima na sudjelovanju.

Sjednica Vijeća roditelja zaključena je u 18.30 sati.

ZAPISNIČAR : PREDSJEDNICAVIJEĆA RODITELJA:

Marijana Razman Nataša Horvat